న్యూఢిల్లీ, నవంబరు 6: దేశంలో సుమారు 48 సాధారణ ఎక్స్ప్రెస్, మెయిల్ రైలు సర్వీసులను త్వరలోనే సూపర్ ఫాస్ట్లుగా మారుస్తున్నట్టు రైల్వే శాఖ ఇటీవల ప్రకటించిన విషయం తెలిసిందే. వీటి వేగాన్ని గంటకు 5 కిలో మీటర్ల చొప్పున పెంచనున్నట్టు తెలిపింది. ఫలితంగా గంటకు 55 కిలోమీటర్ల వేగంతో ఇవి నడవనున్నాయి. అయితే, ఇలా సూపర్ ఫాస్టులుగా మార్పు చేయనున్న రైళ్లపై ప్రయాణికుల నుంచి ‘సూపర్ ఫాస్ట్’ చార్జీలు వసూలు చేయాలని అధికారులు ప్రతిపాదించారు. ఈ రైళ్లలో ప్రయాణికులకు ప్రత్యేక సౌకర్యాలేవీ కల్పించకపోయినా.. చార్జీలు మాత్రం పెంచకతప్పదని పేర్కొన్నారు. స్లీపర్ క్లాస్కి రూ.30, సెకండ్, థర్డ్ ఏసీల్లో ప్రయాణించేవారి నుంచి రూ.45, ఫస్ట్ క్లాస్ ఏసీ ప్రయాణికుల నుంచి రూ.75 చొప్పున సూపర్ ఫాస్ట్ చార్జీలను వసూలు చేయనున్నారు. ఫలితంగా ఏడాదికి రూ.70 కోట్ల వరకు అదనపు ఆదాయం సమకూరుతుందని భావిస్తున్నారు. ఇక, ఈ 48తో కలపి దేశంలో మొత్తం 1,072 సూపర్ ఫాస్ట్ రైళ్లు అందుబాటులో ఉన్నట్టు తెలిపారు. సూపర్ ఫాస్ట్లుగా మారనున్న రైళ్లలో కొన్ని ఎక్స్ప్రె్సలు.. పుణే-అమరావతి, ఢిల్లీ-పఠాన్కోట్, కాన్పూర్-ఉధంపూర్, చాప్రా-మధుర, పాటలీపుత్ర-చండీగఢ్, విశాఖపట్నం-నాందేడ్, చెన్నై-తిరుచిరాపల్లి, బెంగళూరు-శివమొగ్గ, టాటా-విశాఖపట్నం, దర్భంగా-జలంధర్, ముంబై-మధుర, ముంబై-పట్నా.
newdhilly, navambaru 6: desamlo sumaru 48 saadhaarana express, mail railu sarveesulanu twaralone super fastluga maarustunnattu railve saakha iteevala prakatinchina vishayam telisinde. veeti vegaanni gantaku 5 kilo meaterla choppuna penchanunnattu telipindi. phalitamgaa gantaku 55 kilometerla vegamtho ivi nadavanunnayi. ayithe, ilaa super fastuluga maarpu cheyanunna raillapai prayaanikula nunchi ‘super fast’ chaarjeelu vasulu cheyalani adhikaarulu pratipaadinchaaru. ee raillalo prayaanikulaku pratyeka soukaryalevi kalpinchakapoyina.. chaarjeelu maatram penchakatappadani perkonnaru. sleeper clasky roo.30, second, therd eseello prayaaninchevaari nunchi roo.45, fust class ac prayaanikula nunchi roo.75 choppuna super fast chaarjeelanu vasulu cheyanunnaru. phalitamgaa edaadiki roo.70 kotla varaku adanapu aadaayam samakuurutundani bhaavistunnaaru. ika, ee 48thoo kalapi desamlo mottam 1,072 super fast raillu andubaatulo unnattu telipaaru. super fastluga maaranunna raillalo konni expreslu.. pune-amaravati, dhilli-pathankot, kanpur-udhampur, chapra-madhura, paataliiputra-chandigad, visaakhapatnam-nanded, chennai-tiruchirapalli, bengaluru-shivamogga, tata-visaakhapatnam, darbhangaa-jalandhar, mumbai-madhura, mumbai-patna.